Document ID: /roh_data/filtered/fineweb-2-filterrobots_roh.jsonl.gz/33795

Ina saira d’infurmaziun objectiva è stà la finamira da la discussiun da podium en il Rondo a Puntraschigna. Ils aderents e adversaris han gì la pussaivladad da plazzar lur arguments, dar resposta sin dumondas dal public e dumondas via medias socialas.
La maioritad dals preschents in sala han dentant gia fatg lur opiniun. Da la partida eran surtut chatschaders da l'Engiadina e singuls da las vals dal Sid.
La discussiun è stada organisada dals chatschaders da l’Engiadin’Ota e moderada dad Andri Franziscus dad RTR.
Part a la discussiun han fatg quatter chatschaders activs, quai èn per ils aderents:
- Christian Mathis (iniziant ed anteriur deputà en il Cussegl grond)
- Renatus Casutt (iniziant ed anteriur deputà en il Cussegl grond)
...per ils adversaris:
- Emil Müller (capo da Zernez, deputà e president da la cumissiun predeliberanta dal Cussegl Grond)
- Andrea Vondrasek (expert d’examens da chatscha)
Ils 19 da matg decida la populaziun grischuna davart l'iniziativa.
Dapli da la votaziun davart la chatscha speziala
RTR votaziuns